CELEX: 62007CN0547
Language: fi
Date: 2007-12-07 00:00:00
Title: Asia C-547/07: Kanne 7.12.2007 — Euroopan yhteisöjen komissio v. Puolan tasavalta

23.2.2008   
            
            
               FI
            
            
               Euroopan unionin virallinen lehti
            
            
               C 51/35
            
         Kanne 7.12.2007 — Euroopan yhteisöjen komissio v. Puolan tasavalta
   (Asia C-547/07)
   (2008/C 51/58)
   Oikeudenkäyntikieli: puola
   Asianosaiset
   
      Kantaja: Euroopan yhteisöjen komissio (asiamiehet: D. Recchia ja K. Herrmann)
   
      Vastaaja: Puolan tasavalta
   Vaatimukset
   
               —
            
            
               On todettava, että Puolan tasavalta ei ole noudattanut luonnonvaraisten lintujen suojelusta 2.4.1979 annetun neuvoston direktiivin 79/409/ETY (1) 4 artiklan 1 ja 2 kohdan mukaisia velvoitteitaan, koska se ei ole osoittanut erityisiksi suojelualueiksi kaikkia niitä alueita, jotka ovat osoittautuneet ornitologisten kriteerien perusteella sopivimmiksi näiden lajien suojelemiseen
            
         
               —
            
            
               Puolan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kun Puolan tasavalta liittyi Euroopan unioniin, sille syntyi velvollisuus osoittaa lintujen erityiset suojelualueet.
   Joulukuussa 2004 julkaistiin sellaisten lintujen, joilla oli merkitystä Euroopassa, elinympäristöstä Puolassa inventaari (IBA 2004) ja osoitettiin ornitologisten kriteerien perusteella 140 aluetta, jotka olivat lintujen suojelemisen kannalta olennaisia.
   Puola ei ole luokitellut 15:tä IBA 2004 -luetteloon otetuista alueista erityisiksi suojelualueiksi, vaikka Puolan viranomaiset eivät ole esittäneet mitään tieteellistä selvitystä, jolla voitaisiin perustella tämä osoittamatta jättäminen.
   Lisäksi kahdeksan erityisen suojelualueen pinta-ala on huomattavasti pienempi kuin vastaavien IBA 2004 -luettelossa mainittujen alueiden pinta-alat, minkä vuoksi niiden rajojen ulkopuolella on alueita, jotka IBA 2004:n mukaan ovat mitä sopivimpia lintulajien säilyttämiseen.
   Tämän lisäksi syyskuussa 2007 Puolan viranomaiset pienensivät, ilmoittamatta siitä komissiolle, viiden erityiseksi suojelualueeksi osoitetun alueen pinta-alaa tavalla, jolla on merkitystä lintujen suojelun kannalta.
   
      (1)  EYVL L 103, s. 1.